Sienų valdymo ir vizų priemonė (SVVP)

Pagal SVVP reglamento (ES) 2021/1148 2 straipsnio 9 dalį ir 16 straipsnį veiklos parama yra dalis (neviršijanti 33 %) asignavimo valstybės narės programai, kuri gali būti naudojama kaip parama valdžios institucijoms, atsakingoms už užduočių ir paslaugų, laikomų viešąja paslauga Sąjungai, įvykdymą ir suteikimą.

Veiklos parama gali būti skiriama Europos integruoto sienų valdymo, bendros vizų politikos ir didelės apimties IT sistemų veiksmams įgyvendinti. Be to, veiklos parama pagal Lietuvos SVVP programą gali būti skiriama specialiai tranzito programai vykdyti pagal 17 straipsnio 1 dalį.

Įgyvendinant **Europos integruotą sienų valdymą**, iš veiklos paramos dengiamos šios išlaidos **tiek, kiek jos nepadengiamos Europos sienų ir pakrančių apsaugos agentūros lėšomis įgyvendinat agentūros operatyvinę veiklą**:

1. personalo išlaidos, įskaitant išlaidas mokymui;
2. įrangos ir infrastruktūros techninės priežiūros ar remonto išlaidos;
3. paslaugų išlaidos atsižvelgiant į SVVP reglamento taikymo sritį;
4. einamosios operacijų išlaidos;
5. su nekilnojamuoju turtu susijusios išlaidos, įskaitant nuomos išlaidas ir nusidėvėjimą.

Priimančioji valstybė narė, kaip apibrėžta Reglamento (ES) 2019/1896 2 straipsnio 20 dalyje, gali panaudoti veiklos paramą su valstybės narės dalyvavimu minėtame punkte nurodytoje operatyvinėje veikloje susijusioms einamosioms išlaidoms padengti atsižvelgiant į minėto reglamento taikymo sritį arba su nacionalinės sienų kontrolės veikla susijusiems tikslams.

Įgyvendinant **bendrą vizų politiką**, iš veiklos paramos dengiamos šios išlaidos: personalo išlaidos, įskaitant išlaidas mokymui, paslaugų išlaidos, įrangos ir infrastruktūros techninės priežiūros ar remonto išlaidos ir su nekilnojamuoju turtu susijusios išlaidos, įskaitant nuomos išlaidas ir nusidėvėjimą.

**Didelės apimties IT sistemoms** skirta veiklos parama apima:

1. personalo išlaidas, įskaitant išlaidas mokymui;
2. didelės apimties IT sistemų ir jų ryšių infrastruktūros operacijų valdymo ir techninės priežiūros, įskaitant sistemų sąveikumą ir saugių patalpų nuomą, išlaidas.

**Personalo išlaidos** apima faktinius atlyginimus ir socialinio draudimo įmokas, kitas teisės aktuose nustatytas išlaidas, kurios yra atlyginimo dalis, su sąlyga, kad tokios išlaidos tenkina nacionalinės teisės ar darbo sutarties (arba lygiaverčio paskyrimo dokumento) nuostatas.

**Paslaugų išlaidų** atveju tinkamomis finansuoti gali būti tik tos išlaidos, kurios patenka į paramos teikimo pagal SVVP sritį.

VSF

Pagal VSF reglamentą (ES) 2021/1149 iš Vidaus saugumo fondo gali būti skiriamos lėšos su specifiniais fondo tikslais susijusioms veiklos išlaidoms padengti, kad valstybių narių valdžios institucijos galėtų vykdyti užduotis ir teikti paslaugas, laikomas viešąja paslauga Sąjungai. Pagal VSF reglamento 2 straipsnio 16 dalį ir 16 straipsnio 4 dalį veiklos parama daugiausia skiriama veiksmams, kuriems skiriamos išlaidos, kaip nustatyta VII priede.

Veiklos paramos iš VSF riba yra daugiausia 20 % visos asignavimo valstybės narės VSF programai sumos.

VII priede **techninė priežiūra** yra suprantama kaip darbai, atliekami siekiant palaikyti tinkamą IRT sistemos, techninės įrangos ar transporto priemonių techninę būklę atsižvelgiant į VSF paramos teikimo sritį. Šie darbai gali apimti sistemos naujinius, prieigos ir licencijos mokesčius tiek, kiek šios išlaidos yra reikalingos normaliam IT sistemos eksploatavimui užtikrinti. **Pagalbos tarnyba** reiškia IT pagalbos paslaugų teikimą IT sistemų veikimui užtikrinti.

**Personalo išlaidos** apima faktinius atlyginimus ir socialinio draudimo įmokas, kitas teisės aktuose nustatytas išlaidas, kurios yra atlyginimo dalis, su sąlyga, kad tokios išlaidos tenkina nacionalinės teisės ar darbo sutarties (arba lygiaverčio paskyrimo dokumento) nuostatas. Išlaidos mokymui nėra laikomos tinkamomis finansuoti iš veiklos paramos pagal VSF VII priedą. Išlaidos mokymui turėtų būti įtrauktos kaip įprastiniai veiksmai pagal atitinkamą konkretų VSF tikslą taikant standartinę bendro finansavimo normą.

Veiklos parama gali būti naudojama **ekspertų komandiravimo ir ryšio palaikymo pareigūnų** (RPP) siuntimo išlaidoms padengti, tačiau tik tuo atveju, jei ekspertai jau yra komandiruoti ir RPP išsiųsti. Vis dėlto valstybės narės yra skatinamos siųsti RPP ar komandiruoti ekspertus įgyvendindamos faktinius projektus, kaip pabrėžta pranešime Vidaus reikalų fondų komitetui (HOME-Funds/2021/06) dėl pavyzdinės veiklos pagal VSF, pvz., ekspertų komandiravimo. Šiuo atveju RPP siuntimas ar ekspertų komandiravimas būtų proceso pabaiga, kurio pradžia galėtų būti išsamus poreikių vertinimas, pareigūnų rengimas, administracinių vidaus sistemų sukūrimas valstybėje narėje procesui valdyti. Pagal tokį scenarijų personalo išlaidos ir išlaidos iki siuntimo būtų tinkamos finansuoti. Komisija labiau norėtų matyti visą projektą, apimantį pradžioje aprašytus elementus, o ne tiesiog kompensuoti personalo išlaidas, susijusias su RPP ar komandiruotais ekspertais pagal VP.

Chiara Gariazzo